IGP गिल बोले- सरेंडर नहीं, NSA के तहत अरेस्ट किया; गुरुद्वारा साहिब में छुपा था
खालिस्तान समर्थक अमृतपाल सिंह को गिरफ्तार कर डिब्रूगढ़ भेजा गया है। इस संबंध में IGP हेडक्वार्टर डॉ सुखचैन सिंह गिल ने कुछ ही देर पहले प्रेस कॉन्फ्रेंस की। उन्होंने बताया कि अमृतपाल सिंह ने सरेंडर नहीं किया, बल्कि उसे अरेस्ट किया गया है।
खालिस्तान समर्थक अमृतपाल सिंह को रविवार सुबह गिरफ्तार कर असम की डिब्रूगढ़ जेल भेजा गया है। IGP हेडक्वार्टर डॉ सुखचैन सिंह गिल ने बताया कि अमृतपाल सिंह ने सरेंडर नहीं किया, बल्कि उसे अरेस्ट किया गया है। अमृतपाल पर कोर्ट से जारी NSA के तहत कार्रवाई की गई है।
पुलिस ने गांव रोडा को चारों ओर से घेरा
रविवार सुबह 6:45 पर गांव रोडा से उसे पकड़ा गया है। पंजाब पुलिस और इंटेलिजेंस के पास उसके गांव रोडा में होने की पुख्ता जानकारी थी। इस कारण गांव को चारों ओर से नाकाबंदी कर घेरा गया, लेकिन अमृतपाल सिंह गुरुद्वारा साहिब में छुपा हुआ था। पुलिस ने गुरुद्वारा साहिब की मर्यादा का ध्यान रखा। चारों ओर से नाकाबंदी के कारण अमृतपाल सिंह को फरार होने का कोई रास्ता नहीं मिला और पुलिस ने उसे गिरफ्तार कर लिया है।
अमृतपाल सिंह को डिब्रुगढ़ के लिए रवाना कर दिया गया है। पंजाब पुलिस ने बीते 35 दिन से दबाव बनाया हुआ था। IGP ने पूरे ऑपरेशन के दौरान शांति बनाए रखने के लिए पंजाब के लोगों का धन्यवाद किया।
35 दिन से चल रहा था ऑपरेशन
IGP गिल ने स्पष्ट किया कि पुलिस ने अमृतपाल सिंह को गिरफ्तार किया है, न कि उसने सरेंडर किया है। उन्होंने कहा कि बीते 35 दिन से ऑपरेशन जारी था। आज पुख्ता जानकारी जुटाने के बाद पूरे ऑपरेशन को अंजाम दिया गया है। कानून के अनुसार आगामी कार्रवाई की जाएगी। उन्होंने जरनैल सिंह भिंडरांवाला के नाम पर गुरुद्वारा साहिब बने होने के सवाल पर कोई जवाब नहीं दिया।
अमृतपाल अरेस्ट, असम जेल ले गए:गिरफ्तारी से पहले मोगा के गुरुद्वारे में प्रवचन दिया, समर्थकों के साथ सरेंडर का प्लान था
भगोड़े अमृतपाल सिंह को रविवार सुबह 6:45 बजे पंजाब पुलिस ने मोगा से अरेस्ट कर लिया। अमृतपाल को रोडे गांव में एक गुरुद्वारे से गिरफ्तार किया गया। गिरफ्तारी से पहले अमृतपाल गुरुद्वारे में प्रवचन दे रहा था। वह यहां अपने समर्थकों की भीड़ के साथ सरेंडर करना चाहता था। उसे बठिंडा एयरपोर्ट से फ्लाइट के जरिए असम की डिब्रूगढ़ जेल ले जाया जा रहा है। (पढ़ें पूरी खबर)
अमृतपाल की गिरफ्तारी की वजह 2 किरदार:पपलप्रीत अरेस्ट हुआ तो छिपने के ठिकाने नहीं मिले, पत्नी को लंदन जाने से रोका गया
36 दिन से पुलिस को चकमा दे रहा वारिस पंजाब दे के चीफ खालिस्तान समर्थक अमृतपाल सिंह अचानक रविवार सुबह मोगा से गिरफ्तार हो गया। उसके करीबी यहां तक दावा कर रहे कि ये गिरफ्तारी नहीं सरेंडर है। इसके बाद सब यह जानने को उत्सुक हैं कि आखिर अचानक ऐसा क्या हुआ कि अमृतपाल को बाहर निकलने को मजबूर होना पड़ा? (पढ़ें पूरी खबर)